pythainlp/thai-wiki-dataset-v3 huggingface dataset:
ทบวงทหารบกสหรัฐ

ทบวงทหารบกสหรัฐ (United States Department of the Army ตัวย่อ: DA) เป็นอีกหนึ่งหน่วยงานภายใต้กระทรวงกลาโหมสหรัฐ ก่อตั้งขึ้นเมื่อวันที่ 18 กันยายน ค.ศ. 1947 จากการยุบกระทรวงการสงครามสหรัฐเป็นสองทบวงทหาร เป็นหน่วยงานของรัฐบาลกลางที่กองทัพสหรัฐจัดขึ้นและนำโดยรัฐมนตรีว่าการทบวงซึ่งมีอำนาจตามกฎหมายภายใต้อนุสัญญา 10 USC § 3013 เพื่อดำเนินกิจการและกำหนดระเบียบสำหรับรัฐบาลของตนภายใต้ขอบเขตของกฎหมายและทิศทางของกระทรวงกลาโหมและประธานาธิบดี
รัฐมนตรีว่าการทบวงทหารบกเป็นเจ้าหน้าที่รัฐฝ่ายการเมืองที่ได้รับการแต่งตั้งจากประธานาธิบดีและได้รับการเห็นชอบจากวุฒิสภา เจ้าหน้าที่อาวุโสคนอื่น ๆ ของทบวงคือรองปลัดทบวง และรองเสนาธิการทหารบก
== อ้างอิง ==
== แหล่งข้อมูลอื่น ==
Army.mil
Department of the Army in the Federal Register
HQ DA organization
== บรรณานุกรม ==
Department of the Army Pamphlet 10–1, Accessed on 2011-08-04.
Army Regulation 10–87, Accessed on 2011-08-04.
กองทัพบกสหรัฐ
ตำบลยะลา

ยะลา หรือภาษามลายูปัตตานีว่า ยาลอ เป็นตำบลหนึ่งในอำเภอเมืองยะลา จังหวัดยะลา
== ศัพทมูลวิทยา ==
ทางหนึ่งเชื่อว่ายาลอ มาจากคำว่า "ยาโลร์" มีความหมายว่า "ลาย (พาดกลอนของเสือ)" มุขปาฐะเล่าลือกันว่ามีบุรุษผู้หนึ่งมือทั้งสองมีลายเสือพาดกลอน พร้อมกับคนกลุ่มหนึ่ง เดินทางจากบ้านปาโจทางทิศตะวันออกเฉียงใต้มาสร้างเมืองใหม่ จึงได้มีการตรวจชั่งน้ำแล้วพบว่าบริเวณแห่งนี้มีความอุดมสมบูรณ์ "ในหน้าน้ำน้ำไม่ท่วม ในหน้าแล้งน้ำไม่ขาด" ด้วยเหตุนี้บุรุษผู้มีมือลายเสือพาดกลอนและสมัครพรรคพวกจึงตั้งถิ่นฐานที่นี่ ชาวบ้านจึงขนานนามบ้านแห่งนี้ว่า "บ้านยาลอ" แปลว่า "บ้านของเจ้าลาย"
อีกทางหนึ่งก็ว่าเป็นคำยืมในภาษาบาลี-สันสกฤตว่า "ชาละ" (Jāla) มีความหมายว่า "แห" เล่ากันว่ามีชาวบ้านครอบครัวหนึ่งนำแหเข้ามาในหมู่บ้าน ซึ่งแปลกตาชาวบ้านที่พบเห็น เพราะแหเป็นอุปกรณ์จับปลาในทะเล จึงเล่าจึงลือแล้วกลายเป็นชื่อหมู่บ้านไป บ้างก็ว่าภูเขายาลอ (บูเกะยาลอ) ที่ตั้งอยู่ในตำบลนี้มีลักษณะเหมือนแหจับปลา โดยผูกจอมแหแล้วถ่างตีนแหไปโดยรอบ ผู้คนจึงเรียกแล้วนำมาตั้งนามเมือง
== ประวัติ ==
ในอดีตตำบลยะลามีการพัฒนาการจากการเป็นชุมชนในหุบเขาเป็นเมืองยะลา จากการแบ่งหัวเมืองภายหลังอาณาจักรรัตนโกสินทร์ครองอำนาจเหนืออาณาจักรปัตตานีราวปี พ.ศ. 2334 เมืองยะลาสั่งสมความมั่งคั่งจากการเป็นศูนย์กลางของเส้นทางการค้าระหว่างหัวเมืองชายฝั่งมหาสมุทรกับหัวเมืองท้องถิ่นภายในหุบเขา ดังจะพบร่องรอยของวังเจ้าเมืองยะลา และแนวกำแพงดิน (ลูวากอตอ)
แต่ด้วยความที่ภูมิประเทศของเมืองไม่เหมาะสมนัก เพราะตั้งในหุบเขาและไกลจากแม่น้ำปัตตานี ภายหลังได้มีการย้ายศูนย์กลางของเมืองไปที่บ้านท่าสาปแทน ดังบันทึกของพระยาเดชานุชิต (หนา บุนนาค) สมุหเทศาภิบาลปัตตานีระบุสภาพบ้านยะลาไว้เมื่อปี พ.ศ. 2449 ความว่า "การที่จะบำรุงยาก ด้วยเป็นบ้านไกลจากแม่น้ำอยู่ในละแวกเขา"
== ที่ตั้งและอาณาเขต ==
ตำบลยะลาอยู่ทางทิศตะวันตกของอำเภอเมืองยะลา มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับตำบลลิดล (อำเภอเมืองยะลา)
ทิศใต้ ติดต่อกับตำบลละแอ (อำเภอยะหา)
ทิศตะวันออก ติดต่อกับตำบลเปาะเส้ง (อำเภอเมืองยะลา)
ทิศตะวันตก ติดต่อกับตำบลบาโงยซิแน (อำเภอยะหา)
== ประชากร ==
ตำบลยะลามีประชากรทั้งหมด 3,535 คน แบ่งเป็นเพศชาย 1,701 คนและเพศหญิง 1,833 คน (สำรวจเมื่อวันที่ 31 พฤษภาคม พ.ศ. 2559) ประชากรทั้งหมดเป็นชาวไทยเชื้อสายมลายูและนับถือศาสนาอิสลามร้อยละ 100 มีมัสยิดทั้งหมดสี่แห่งคือ มัสยิดบ้านยะลา, มัสยิดมุตมาอินนะห์, มัสยิดแมะปาโจ และมัสยิดเราะสุลยาบาล
มีโรงเรียนประถมศึกษาสองแห่งคือ โรงเรียนบ้านยะลาและโรงเรียนบ้านปาโจ, ตาดีกาห้าแห่ง และศูนย์พัฒนาเด็กเล็กหนึ่งแห่ง
== ภูมิศาสตร์ ==
ตำบลยะลาเป็นตำบลขนาดเล็ก มีพื้นที่ทั้งหมด 11.66 ตารางกิโลเมตร ห่างจากตัวเมืองยะลา 12 กิโลเมตร บางแห่งว่า 17 กิโลเมตร พื้นที่ส่วนใหญ่เป็นที่ราบลุ่ม มีการทำนา และภูเขาน้อยใหญ่ล้อมรอบ ได้แก่ เขายาลอ (บูเกะยาลอ), เขากือจิ (บูเกะกือจิ) และเขาแดนคลัง
== เขตการปกครอง ==
ตำบลยะลา แบ่งเขตการปกครองเป็น 3 หมู่บ้าน ได้แก่ (สถิติวันที่ 30 เมษายน พ.ศ. 2551)
== อ้างอิง ==
เชิงอรรถ
บรรณานุกรม
สุจิตต์ วงษ์เทศ (บรรณาธิการ). รัฐปัตตานีใน "ศรีวิชัย" เก่าแก่กว่ารัฐสุโขทัยในประวัติศาสตร์. พิมพ์ครั้งที่ 2. กรุงเทพฯ : มติชน. 2547
วลัยลักษณ์ ทรงศิริ และอื่น ๆ. ยาลอเป็นยะลา ความเปลี่ยนแปลงของบ้านเมืองและคนรุ่นใหม่ในเมืองและปริมณฑลเมืองยะลา. กรุงเทพฯ : สำนักงานกองทุนสนับสนุนการวิจัย (สกว.), 2553. ISBN 978-616-7070-28-5
ตำบลในจังหวัดยะลา
อำเภอเมืองยะลา
ยะลา
ตำบลตาชี

ตาชี หรือภาษามลายูปัตตานีว่า โต๊ะยี เป็นตำบลหนึ่งในอำเภอยะหา จังหวัดยะลา
== ประวัติ ==
ราวปี พ.ศ. 2310-2340 หรือราว 200 ปีก่อน มีชีปะขาวคนหนึ่งเดินทางเข้าไปในป่าแล้วพบท้องที่อันเหมาะแก่การตั้งถิ่นฐานเพราะเป็นที่ราบอุดมสมบูรณ์เหมาะแก่การอยู่อาศัย ทั้งยังมีภูเขาโอบล้อมรอบอาณาบริเวณเสมือนกำแพงธรรมชาติ ตาชีปะขาวจึงได้ชี้ชวนให้ผู้คนจากจังหวัดสงขลาและปัตตานีเข้าไปตั้งถิ่นฐานเรียกว่า "บ้านตาชี้" ภายหลังเรียกเป็น "ตาชี" ส่วนภาษามลายูปัตตานีเรียก "โต๊ะยี"
== ที่ตั้งและอาณาเขต ==
ตำบลตาชีอยู่ทางทิศเหนือของอำเภอยะหา มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับตำบลลำพะยา (อำเภอเมืองยะลา จังหวัดยะลา)
ทิศใต้ ติดต่อกับตำบลยะหา (อำเภอยะหา จังหวัดยะลา)
ทิศตะวันออก ติดต่อกับตำบลบาโงยซิแน (อำเภอยะหา จังหวัดยะลา)
ทิศตะวันตก ติดต่อกับตำบลธารคีรี (อำเภอสะบ้าย้อย จังหวัดสงขลา)
== ประชากร ==
ตำบลตาชีมีประชากรทั้งหมด 1,822 คน แบ่งเป็นเพศชาย 888 คน และเพศหญิง 934 คน มีความหนาแน่นเฉลี่ย 56 คนต่อตารางกิโลเมตร ประชากรทั้งหมดนับถือศาสนาพุทธ มีวัดแห่งเดียวคือวัดวงกตบรรพต (วัดตาชี) ซึ่งได้รับรางวัลวัดส่งเสริมสุขภาพประจำปี 2555 ประชากรส่วนใหญ่เป็นเกษตรกรสวนยางพารา
ด้านการศึกษา มีโรงเรียนระดับประถมศึกษาหนึ่งแห่งคือโรงเรียนบ้านตาชี
== ภูมิศาสตร์ ==
ตำบลตาชีห่างจากอำเภอยะหาราว 10 กิโลเมตร และอำเภอเมืองยะลา 20 กิโลเมตร พื้นที่ส่วนใหญ่เป็นที่ราบและมีภูเขาล้อมรอบ ส่วนใหญ่เป็นสวนยางพาราและเป็นสวนผลไม้ มีลำห้วยต่าง ๆ ไหลรวมกันเป็นคลองตาชีผ่านตำบลตาชีและมีแก่งนางรำ ก่อนไหลลงสู่แม่น้ำปัตตานีที่ตำบลท่าสาปในอำเภอเมืองยะลา
== เขตการปกครอง ==
ตำบลตาชีแบ่งเขตการปกครองเป็น 5 หมู่บ้าน ได้แก่
== อ้างอิง ==
ตำบลในจังหวัดยะลา
อำเภอยะหา
ตาชี
กรมการใหญ่ความมั่นคงไรช์

กรมการใหญ่ความมั่นคงไรช์ (Reichssicherheitshauptamt; RSHA) เป็นองค์การที่อยู่ใต้การบังคับบัญชาของไฮน์ริช ฮิมเลอร์ ในฐานะที่เขาเป็นผู้บัญชาการตำรวจเยอรมัน (Chef der Deutschen Polizei) และไรชส์ฟือเรอร์-เอ็สเอ็ส, ผู้บัญชาการองค์การชุทซ์ชตัฟเฟิลของพรรคนาซี.องค์กรนี้มีหน้าที่หลักคือการกำจัด"ศัตรูของจักรวรรดิไรซ์"ทั้งภายในและภายนอกในดินแดนของนาซีเยอรมนี.
==อ้างอิง==
ชุทซ์ชตัฟเฟิล
รัฐบาลนาซีเยอรมนี
ไรน์ฮาร์ท ไฮดริช
พระเจ้าซินมูแห่งชิลลา

พระเจ้าซินมูแห่งชิลลา (신무왕, ? – 839, ครองราชย์ 839) พระราชาลำดับที่ 45 แห่ง อาณาจักรชิลลา โดยพระองค์นับเป็นพระราชาที่ครองราชบัลลังก์สั้นที่สุดในประวัติศาสตร์คือ 3 เดือนเท่านั้น
พระมหากษัตริย์เกาหลี
ราชวงศ์ชิลลา
บุคคลที่เสียชีวิตในคริสต์ศตวรรษที่ 9
โบแจ๊ค ฮอร์สแมน

โบแจ๊ค ฮอร์สแมน (BoJack Horseman) เป็นแอนิเมชันแนวซิตคอมสำหรับผู้ใหญ่จากสหรัฐอเมริกา สร้างสรรค์โดย Raphael Bob-Wakserg โดยมี Will Arnett ให้เสียงโบแจ๊ค ฮอร์สแมน ตัวละครหลัก ฤดูกาลแรกทั้งฤดูกาลออกให้รับชมผ่านเน็ตฟลิกซ์ เมื่อ 22 สิงหาคม 2014
ในช่วงแรกที่ออกฉาย แอนิเมชันเรื่องนี้ได้รับเสียงวิพากษ์วิจารณ์ค่อนข้างก้ำกึ่ง โดยมีเสียงวิจารณ์เชิงบวกไปที่ครึ่งหลังของซีซั่นแรก อย่างไรก็ดีในซีซั่นต่อๆ มาก็ได้รับคำชื่นชมอย่างท่วมท้น จนได้รับการผลิตต่อจนถึงซีซั่นที่ 5 ในปัจจุบัน ซึ่งออกฉายพร้อมกันทั้งซีซั่นเมื่อ 14 กันยายน 2561
==ภาพรวมของภาพยนตร์ชุด==
ภาพยนตร์ชุดนี้ดำเนินเรื่องส่วนใหญ่ในบริเวณลอสแอนเจลิส โดยเฉพาะในฮอลลีวูด (ต่อมากลายเป็น "ฮอลลีวู" (Hollywoo) หลังจากตัว 'D' ในป้ายฮอลลีวูดถูกขโมยไป) เป็นโลกที่มนุษย์และสัตว์ที่มีท่าทางเหมือนมนุษย์อยู่ร่วมกันอย่างไม่มีอะไรผิดแผก โบแจ๊ค ฮอร์สแมน ตัวเอกของเรื่อง เป็นนักแสดงที่เคยมีชื่อเสียงในยุคปี 1990 จากการแสดงละครซิตคอมเรื่อง Horsin' Around ซึ่งกำลังวางแผนจะกลับมามีชื่อเสียงอีกครั้งด้วยการออกหนังสืออัตชีวประวัติ ทำให้ต้องพบกับ Diane Nguyen ซึ่งเป็นนักเขียนที่จะมาเขียนอัตชีวประวัตินี้ให้เขา
== ตัวละคร ==
Bojack Horseman (โบแจ็ค ฮอร์ซแมน)
*สายพันธุ์ : ม้า ตัวเอกของเรื่อง เป็นดาราตลกซิตคอม บ้านเกิดอยู่ซานฟรานซิสโก มาอยู่แอลเอ เพื่อทำตามฝันตัวเอง เติบโตมาในครอบครัวมีปัญหา
Todd Chaves (ท็อดด์ ชาเวส)
*สายพันธุ์ : มนุษย์ รูมเมทและเพื่อนของโบแจ๊ค เป็นมิตรกับทุกคน พึ่งพาไม่ค่อยได้ แต่มีความพยายามที่จะทำอะไรสูง จบการศึกษานิเทศจากมหาวิทยาลัยนอร์ทเวสเทิร์น แต่ยังหางานเป็นหลักเป็นแหล่งไม่ได้
Mr.Peanutbutler (มิสเตอร์พีนัตบัตเลอร์)
*สายพันธุ์ : สุนัขพันธุ์แลบบราดอร์ แฟนของไดแอน เคยโด่งดังจากซิตคอมแบบเดียวกับโบแจ็ค เป็นมิตรกับทุกคนแต่โบแจ็คไม่ค่อยชอบด้วยเหตุบางอย่าง
Diana Nguyen (ไดแอน เหงียน)
*สายพันธุ์: มนุษย์ นักเขียนชีวประวัติของโบแจ็ค ลูกครึ่งเวียดนาม-อเมริกัน แฟนของมิสเตอร์พีนัตบัตเบอร์ เป็นสาวเนิร์ด จิตใจดี แต่อารมณ์ฉุนเฉียว
Princess Carolyn (พรินเซส แคโรลีน)
*สายพันธุ์ : แมวเปอเซีย เป็นแฟนเก่า และผู้จัดการส่วนตัวของโบแจ็ค ใจกว้าง ตั้งใจทำงาน
==การตอบรับ==
===คำวิจารณ์===
===ซีซั่นที่ 1===
เวบไซตรอตเตนโทเมโทให้คะแนนซีซั่นแรกเอาไว้ที่ 60% จากบทความวิจารณ์ 20 บทความ ในขณะเดียวกัน เว็บไซต์เมตาคริติคให้คะแนนอยู่ที่ 59 จากคะแนนเต็ม 100 คะแนน จากนักวิจารณ์ 13 คน ถือว่าเป็นคะแนนก้ำกึ่งหรือปานกลาง Erik Adams วิจารณ์หกตอนแรกของซีวั่นแรกว่า รายการนี้ล้อเล่นความว่างเปล่าของการเป็นเซเลบ แต่การนำเสนอไม่มีความแปลกใหม่ และไม่ได้มีความรู้เบื้องลึกใดๆ โดยให้ะแนนเอาไว้ที่เกรด C+
===รางวัล===
ผลงานต้นฉบับของเน็ตฟลิกซ์
ภาพยนตร์ชุดทางโทรทัศน์แนวแอนิเมชันสำหรับผู้ใหญ่จากประเทศสหรัฐอเมริกา
รายการโทรทัศน์ที่มีฉากในลอสแอนเจลิส
จี้ เบบี้ ปล้น

จี้ เบบี้ ปล้น (Baby Driver) เป็นภาพยนตร์โลดโผน-อาชญากรรม ออกฉายเมื่อ ค.ศ. 2017
เขียนบทและกำกับโดยเอ็ดการ์ ไรต์ นำแสดงโดยแอนเซล เอลกอร์ต รับบทคนขับรถผู้ช่วยในการหลบหนีซึ่งชื่นชอบการฟังเพลง และพยายามปลดปล่อยตัวเองจากวังวนอาชญากรไปพร้อม ๆ กับคนรัก (ลิลี เจมส์) มีนักแสดงสมทบที่สำคัญได้แก่ เควิน สเปซีย์, จอน แฮม, เอซา กอนซาเลซ, เจมี ฟ็อกซ์ และจอน เบิร์นธัล อำนวยการสร้างโดยทิม เบวาน และเอริก เฟลเนอร์ ร่วมกับไนรา พาร์ก ได้รับการร่วมทุนและจัดจำหน่ายจากโซนี่พิคเจอร์สเอ็นเตอร์เทนเมนต์ และไตรสตาร์พิคเจอร์ส
==อ้างอิง==
ภาพยนตร์ที่ออกฉายในปี พ.ศ. 2560
ภาพยนตร์ภาษาอังกฤษ
ภาพยนตร์อเมริกัน
ภาพยนตร์อังกฤษ
ภาพยนตร์โลดโผน
ภาพยนตร์โดยไตรสตาร์พิกเจอส์
เด็กร้องก้องโลก 2

เด็กร้องก้องโลก 2 (We Kid Thailand 2) รายการประกวดร้องเพลงสำหรับเด็กอายุ 6 – 11 ปี และเป็นฤดูกาลที่ 2 สำหรับรายการ เด็กร้องก้องโลก ในประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) และ บริษัท โต๊ะกลม จำกัด ซึ่งเป็นบริษัทในเครือของเวิร์คพอยท์ ดำเนินรายการโดย พี่เชียร์ - ฑิฆัมพร ฤทธิ์ธาอภินันท์ ปัจจุบันออกอากาศทุกวันเสาร์ เวลา 21.15 – 23.00 น. (ตั้งแต่วันที่ 23 กันยายน พ.ศ. 2560) เคยออกอากาศทุกวันจันทร์ เวลา 20.15 – 22.00 น. ออกอากาศเทปแรกวันที่ 4 กันยายน พ.ศ. 2560 ทาง ช่องเวิร์คพอยท์
== กติกา ==
กติกาการแข่งขันในฤดูกาลที่ 2 ยังคงเหมือนกับในฤดูกาลที่ 1 เพียงแต่มีการเปลี่ยนแปลงในส่วนของพิธีกรและทีมโค้ชทั้ง 3 สีซึ่งได้มีการเปลี่ยนแปลงใหม่หมด รวมทั้งมีการเปลี่ยนกรรมการพิเศษ 1 ท่านด้วย
== พิธีกร ==
ฑิฆัมพร ฤทธิ์ธาอภินันท์ (เชียร์)
==การแข่งขัน==
=== สีของแต่ละทีม ===
ทีมสีแดง : อภิวัชร์ เอื้อถาวรสุข (แสตมป์) ผู้ช่วยโค้ช : ณัฐวุฒิ ศรีหมอก (กอล์ฟ ฟักกลิ้งฮีโร่)
ทีมสีชมพู : ศรัณย์รัชต์ วิสุทธิธาดา (ลิเดีย) ผู้ช่วยโค้ช : สมชาย เข็มกลัด (เต๋า)
ทีมสีฟ้า :  อาจารียา พรหมพฤกษ์ (หลิว) ผู้ช่วยโค้ช : ธนาวุฒิ ชวธนาวรกุล (ไท) 
=== รอบ Audition ===
===สมาชิกในทีม===
ทีมสีแดง : น้ำอิง, กีตาร์, ม่อน, บีเลิฟ, กราฟิก - เทล, นโม, ผ้าไหม, พอใจ
ทีมสีชมพู : โปโป, คุณ, จินนี่, ซิดนีย์, ซอมพอ, อีวี่, แม็ค, ลุค
ทีมสีฟ้า : แก้ม, ฟ้าใส, ป่าน, ไอซ์, นีโอ, ไอโกะ, ซัน, เบบี๋
===รอบ Team Battle===
====กรรมการพิเศษ====
นิติพงษ์ ห่อนาค (ดี้)
มณีนุช สมรสุต (ครูอ้วน)
ศิริพร อยู่ยอด (ตั๊ก)
==== โชว์ทั้งหมด ====
===รอบ Give Mission===
เด็กๆ24คน จับคู่ข้ามทีม เพื่อสะสมคะแนน นำสิ่งของไปบริจาค
====กรรมการพิเศษ====
นิติพงษ์ ห่อนาค (ดี้)
วรรธนา วีรยวรรธน (เจี๊ยบ)
จตุพล ชมภูนิช (อาจารย์เชน)
==== โชว์ทั้งหมด ====
==ของรางวัลใน Give Mission==
We Kid Season 2 ของรางวัลจะแตกต่างจาก Season แรก
50 คะแนน - อุคุเลเล่
150 คะแนน - เพอร์คัชชัน (percussion)
250 คะแนน - กีตาร์โปร่ง
350 คะแนน - กีตาร์เบส
450 คะแนน - กีตาร์ไฟฟ้า
550 คะแนน - กลองชุด
600 คะแนน - คะแนนสูงสุด
== อ้างอิง ==
== แหล่งข้อมูลอื่น ==
รายการโทรทัศน์ช่องเวิร์คพอยท์ทีวี
รายการโทรทัศน์ไทย
รายการประกวดร้องเพลง
รายการโทรทัศน์
รายการโทรทัศน์ไทยที่เริ่มออกอากาศตั้งแต่ พ.ศ. 2560
รายการโทรทัศน์ที่เริ่มออกอากาศตั้งแต่ พ.ศ. 2560
กระทรวงพาณิชย์และแรงงานสหรัฐ

กระทรวงพาณิชย์และแรงงานสหรัฐ (United States Department of Commerce and Labor) เป็นกระทรวง (department) ซึ่งดำรงอยู่เพียงชั่วระยะเวลาสั้น ๆ ในคณะรัฐมนตรีสหรัฐ มีบทบาทข้องเกี่ยวกับการควบคุมสัดส่วนธุรกิจขนาดใหญ่ (big business)
กระทรวงนี้จัดตั้งเมื่อวันที่ 14 กุมภาพันธ์ ค.ศ. 1903 ในรัฐบาลของธีโอดอร์ โรสเวลต์ หนึ่งในลูกสังกัด คือ ทบวงบรรษัท (Bureau of Corporations) ซึ่งมีขอบข่ายอำนาจเป็นงานสืบสวนสอบสวน ต่อมาในวันที่ 4 มีนาคม ค.ศ. 1913 กระทรวงเปลี่ยนชื่อเป็น กระทรวงพาณิชย์สหรัฐ (United States Department of Commerce) ส่วนทบวงกรมในสังกัดซึ่งชำนัญพิเศษด้านแรงงานก็โอนย้ายไปยังกระทรวงแรงงานสหรัฐ (United States Department of Labor) ที่ตั้งขึ้นใหม่ และทบวงบรรษัทก็แยกออกไปเป็นหน่วยงานอิสระชื่อ คณะกรรมการพาณิชย์กลาง (Federal Trade Commission) เมื่อ ค.ศ. 1915
กระทรวงนี้มีหัวหน้า คือ รัฐมนตรีว่าการกระทรวงพาณิชย์และแรงงานสหรัฐ (United States Secretary of Commerce and Labor) ซึ่งเป็นสมาชิกคณะรัฐมนตรี แต่เมื่อมีการปรับปรุงกระทรวงทบวงกรมใน ค.ศ. 1913 นั้น ตำแหน่งรัฐมนตรีก็แยกออกเป็นรัฐมนตรีว่าการกระทรวงพาณิชย์สหรัฐ และรัฐมนตรีว่าการกระทรวงแรงงานสหรัฐ ตามไปด้วย
สืบเนื่องจากความพยายามตัดลดงบประมาณส่วนกลางใน ค.ศ. 2011 ริชาร์ด เบอร์ (Richard Burr) สมาชิกวุฒิสภา หนุนร่างรัฐบัญญัติ  S. 1116 เพื่อรวมกระทรวงทั้งสองเข้าด้วยกันอีกครั้งภายใต้ชื่อ "กระทรวงพาณิชย์และแรงงาน" (Department of Commerce and the Workforce) แต่จนบัดนี้ร่างรัฐบัญญัติดังกล่าวก็ยังไปไม่ไกลเกินกว่าขั้นเสนอต่อคณะกรรมาธิการ
== อ้างอิง ==
== แหล่งข้อมูลอื่น ==
กระทรวงบริหารกลางสหรัฐ
กระทรวงพาณิชย์และแรงงานสหรัฐ
ปฐมพยาบาล

ปฐมพยาบาล หมายถึง การให้ความช่วยเหลือแก่บุคคลที่กำลังเจ็บป่วยหรือบาดเจ็บ โดยบริบาลให้เพื่อรักษาชีวิต ป้องกันมิให้สภาวะนั้นเลวลง และ/หรือเพื่อส่งเสริมการฟื้นตัว ปฐมพยาบาลรวมถึงการรักษาเบื้องต้นในภาวะรุนแรงก่อนมีการช่วยเหลือของบุคลากรทางการแพทย์ เช่น การนวดหัวใจผายปอดกู้ชีพขณะกำลังรอรถพยาบาล ตลอดจนการรักษาเบ็ดเสร็จซึ่งภาวะเล็กน้อย เช่น การปิดพลาสเตอร์แผลถูกวัตถุมีคมบาด ปกติผู้ให้ปฐมพยาบาลเป็นบุคคลมิใช่อาชีพสาธารณสุข โดยมีหลายคนได้รับการฝึกการให้ปฐมพยาบาลขั้นพื้นฐาน และหลายคนเต็มใจให้ปฐมพยาบาลจากความรู้ที่ได้มา ปฐมพยาบาลสุขภาพจิตเป็นส่วนขยายของมโนทัศน์ปฐมพยาบาลให้ครอบคลุมสุขภาพจิต
มีหลายสถานการณ์ซึ่งอาจต้องการปฐมพยาบาล และหลายประเทศมีกฎหมาย ข้อบังคับหรือแนวทางซึ่งชี้ชัดระดับการให้ปฐมพยาบาลขั้นต่ำในบางสถานการณ์ ซึ่งปฐมพยาบาลนี้อาจรวมการฝึกหรืออุปกรณ์เครื่องมือเฉพาะซึ่งมีอยู่ในที่ทำงาน (เช่น เครื่องกระตุกหัวใจไฟฟ้าชนิดอัตโนมัติ) การจัดหาผู้เชี่ยวชาญปฐมพยาบาลให้ครอบคลุมที่สาธารณะ หรือการฝึกปฐมพยาบาลภาคบังคับในโรงเรียน ทว่า ปฐมพยาบาลไม่จำเป็นต้องอาศัยอุปกรณ์เครื่องมือหรือมีความรู้มาก่อนโดยเฉพาะ และสามารถหาเอาได้จากวัสดุที่มีอยู่ ณ เวลานั้น โดยผู้ปฐมพยาบาลจะไม่เคยฝึกมาก่อนก็ได้
ปฐมพยาบาลสามารถกระทำได้กับสัตว์เกือบทุกชนิด เช่น การปฐมพยาบาลสัตว์เลี้ยงลูกด้วยนม ถือแม้ว่าบทความนี้จะกล่าวถึงการปฐมพยาบาลแต่ในมนุษย์เท่านั้น
== ชุดปฐมพยาบาล ==
ชุดปฐมพยาบาล นั้นจะมีทั้งรูปแบบที่เป็นถุงที่มีลักษณะแข็งแรง ทนทาน หรือเป็นกล่องพลาสติกใส ชุดประถมพยาบาลส่วนใหญ่จะมีสัญลักษณ์กากบาทสีขาวบนพื้นสีเขียวอยู่บนชุดปฐมพยาบาล
ตัวอย่างของที่อยู่ในชุดปฐมพยาบาล:
เอกสารกำกับยา
เข็มกลัดซ่อนปลาย
หน้ากากกันสัมผัส
กระจังป้องกันใบหน้า
สำลี
ผ้าก็อชปิดแผล
แผ่นปิดแผลหรือเรียกอีกอย่างว่าพาสเตอร์
แอลกอฮอล์ล้างแผล
กรรไกร
แหนบ
== อ้างอิง ==
 
การช่วยชีวิต
การดูแลตนเอง
บริการการแพทย์ฉุกเฉิน
ฟุตบอลทีมชาติไทยรุ่นอายุไม่เกิน 21 ปี

ฟุตบอลทีมชาติไทยรุ่นอายุไม่เกิน 21 ปี (Thailand national under-21 football team) หรือที่รู้จักในนาม ฟุตบอลทีมชาติไทยชุดปรีโอลิมปิก (Thailand Pre-Olympic football team) เป็นฟุตบอลทีมชาติรุ่นอายุไม่เกิน 21 ปี ซึ่งเป็นตัวแทนประเทศไทยในการแข่งขันฟุตบอลรุ่นอายุไม่เกิน 21 ปีระดับนานาชาติ
== ประวัติ ==
=== พ.ศ. 2559–ปัจจุบัน ===
== ตารางการแข่งขันและผลการแข่งขัน ==
=== พ.ศ. 2559 ===
== เจ้าหน้าที่ฝึกสอน ==
{|class="wikitable"
|-
!ตำแหน่ง
!ชื่อ
|-
|หัวหน้าผู้ฝึกสอน
|
|-
|ผู้ช่วยผู้ฝึกสอน
|
|-
|ผู้ช่วยผู้ฝึกสอน
|
|-
|ผู้ฝึกสอนการรักษาประตู
|
|-
|}
== หัวหน้าผู้ฝึกสอน ==
== สถิติการแข่งขัน ==
=== เกมอุ่นเครื่อง ===
หมายเหตุ
* : หมายถึงการเสมอรวมถึงรอบแพ้คัดออกที่ตัดสินโดยการดวลลูกโทษ
== เกียรติประวัติ ==
รายการต่อไปนี้เป็นเกียรติประวัติสำหรับฟุตบอลทีมชาติไทยรุ่นอายุไม่เกิน 21 ปี
=== รายการย่อยที่ชนะ ===
เนชันส์คัพ
:* ชนะเลิศ (1 สมัย): พ.ศ. 2559
ทันห์เนียนคัพ'
:* รองชนะเลิศ (1 สมัย): พ.ศ. 2559
== ดูเพิ่ม ==
ฟุตบอลทีมชาติไทย
ฟุตบอลทีมชาติไทยรุ่นอายุไม่เกิน 23 ปี
ฟุตบอลทีมชาติไทยรุ่นอายุไม่เกิน 20 ปี
ฟุตบอลทีมชาติไทยรุ่นอายุไม่เกิน 17 ปี
ฟุตบอลในประเทศไทย
== อ้างอิง ==
== แหล่งข้อมูลอื่น ==
Football Association of Thailand
กระทรวงสาธารณสุข ศึกษาธิการ และสวัสดิการสหรัฐ

กระทรวงสาธารณสุข ศึกษาธิการ และสวัสดิการสหรัฐ (อังกฤษ: Department of Health, Education, and Welfare; ตัวย่อ: HEW) สร้างขึ้นเมื่อวันที่ 11 เมษายน พ.ศ. 2496 เมื่อแผนฟื้นฟูกิจการฉบับที่ 1 ของปีพ.ศ. 2496 มีผลใช้บังคับ เพราะฉะนั้นกระทรวงสาธารณสุข ศึกษาธิการ และสวัสดิการสหรัฐจึงกลายเป็นแผนกแรกของรัฐบาล
แผนปฏิรูปยกเลิกสำนักงานความมั่นคงแห่งชาติ โดยการโอนย้ายหน้าที่ทั้งหมดไปยังกระทรวงสาธารณสุข ศึกษาธิการ และสวัสดิการสหรัฐ และส่วนประกอบทั้งหมดของกรม อธิบดีคนแรกของกระทรวงสาธารณสุข ศึกษาธิการ และสวัสดิการสหรัฐ คือ โอเวโท คับ ฮ็อบบี ซึ่งเป็นชาวเท็กซัสซึ่งทำหน้าที่เป็นผู้บัญชาการกองกำลังทหารหญิงในสงครามโลกครั้งที่สอง และเป็นผู้จัดพิมพ์และบรรณาธิการของฮิวเต้น โพสต์ เข้ารับตำแหน่งเมื่อวันที่ 11 เมษายน 1953 ในฐานะอธิบดี เธอเคยเป็นผู้ดูแล สำนักงานความมั่นคงแห่งชาติ มาตั้งแต่วันที่ 21 มกราคม พ.ศ. 2496
ไฟล์:Flag of the Department of Health, Education, and Welfare.png|ธงของกระทรวงสาธารณสุข ศึกษาธิการ และสวัสดิการสหรัฐ
ไฟล์:Flag of the Secretary of Health, Education, and Welfare.png|ธงของอธิบดีกระทรวงสาธารณสุข ศึกษาธิการ และสวัสดิการสหรัฐ
ไฟล์:Flag of the United States Under Secretary of Health, Education, and Welfare.png|ธงของสหรัฐภายใต้กระทรวงสาธารณสุข ศึกษาธิการ และสวัสดิการสหรัฐ
ไฟล์:Flag of the United States Assistant Secretary of Health, Education, and Welfare.png|ธงของรองอธิบดีกระทรวงสาธารณสุข ศึกษาธิการ และสวัสดิการสหรัฐ
==รายนามอธิบดีกระทรวงสาธารณสุข ศึกษาธิการ และสวัสดิการสหรัฐ==
== อ้างอิง ==
== แหล่งข้อมูลอื่น ==
Department of Health and Human Services in the Federal Register
National Archives, RG 235, General Records of the Department of Health, Education and Welfare
กระทรวงบริหารกลางสหรัฐ
กระทรวงสาธารณสุข ศึกษาธิการ และสวัสดิการสหรัฐ
กระทรวงสาธารณสุขและบริการมนุษย์สหรัฐ
ตำบลหนองแวงนางเบ้า

หนองแวงนางเบ้า เป็นตำบลหนึ่งในอำเภอพล จังหวัดขอนแก่น พื้นที่ส่วนใหญ่เป็นที่ราบลุ่ม มีลำห้วย หนอง อยู่ทั่วไป ลักษณะดินเป็นดินร่วนปนทราย
== ประวัติ ==
หนองแวงนางเบ้แต่เดิมนั้นเป็นเพียงหมู่บ้านขึ้นอยู่กับการปกครองของตำบลเก่างิ้ว ต่อมาเมื่อวันที่ 1 กันยายน พ.ศ. 2522 ทางราชการได้ประกาศแบ่งแยกท้องที่เป็นออกมาจัดตั้ง ตำบลหนองแวงนางเบ้า อยู่ในเขตการปกครองของอำเภอพล ต่อมาในปี พ.ศ. 2538 ได้มีการจัดตั้งสภาตำบลหนอแวงนางเบ้าโดยมีสมาชิกสภาตำบล 7 คน คือ นายใจ ศรีหนองโคตร (กำนันตำบลเป็นประธานสภาโดยตำแหน่ง), นายบุญส่ง สิงหาร, นายวินัย พรมสีดา, นายอำไพ พิมพ์กุล, นายอุบล ถามูลเรศ, นายไพฑูรย์ นาชิน และนายลิขิต บุญมาหล้า จนต่อมาเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลหนองแวงนางเบ้าเป็นองค์การบริหารส่วนตำบลหนองแวงนางเบ้าจนถึงปัจจุบัน
== ที่ตั้งและอาณาเขต ==
ตำบลหนองแวงนางเบ้าตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลปอแดง (อำเภอชนบท), ตำบลหนองปลาหมอ (อำเภอโนนศิลา)
ทิศใต้ ติดต่อ ตำบลเก่างิ้ว
ทิศตะวันออก ติดต่อ ตำบลโจดหนองแก
ทิศตะวันตก ติดต่อ ตำบลหัวทุ่ง, ตำบลคอนฉิม (อำเภอแวงใหญ่)
== การแบ่งเขตการปกครอง ==
ตำบลหนองแวงนางเบ้าแบ่งเขตการปกครองออกเป็น 13 หมู่บ้าน ดังนี้
หมู่ที่ 1 บ้านหนองแวงนางเบ้า
หมู่ที่ 2 บ้านห้วยค้อ
หมู่ที่ 3 บ้านหนองนาดี
หมู่ที่ 4 บ้านหนองตานา
หมู่ที่ 5 บ้านฝาฝนัง
หมู่ที่ 6 บ้านฮ่องหอย
หมู่ที่ 7 บ้านหนองม่วงน้อย
หมู่ที่ 8 บ้านนานิคม
หมู่ที่ 9 บ้านห้วยค้อน้อย
หมู่ที่ 10 บ้านวังจาน
หมู่ที่ 11 บ้านห้วย
หมู่ที่ 12 บ้านหนองแวงนางเบ้าพัฒนา
หมู่ที่ 13 บ้านโคกเสน่ห์
== อ้างอิง ==
หนองแวงนางเบ้า
หนองแวงนางเบ้า
กีฬากอล์ฟในกีฬาแห่งชาติ ครั้งที่ 45

กีฬากอล์ฟในกีฬาแห่งชาติ ครั้งที่ 45 จัดแข่งขันที่สนามกอล์ฟเซาเทิร์นฮิลล์ อำเภอหาดใหญ่ จังหวัดสงขลา กำหนดแข่งขันระหว่างวันที่ 27 ถึง 30 มิถุนายน พ.ศ. 2560 มีการชิงชัยทั้งหมด 4 เหรียญทอง
==สรุปเหรียญรางวัล==
=== ตารางสรุปเหรียญ ===
{| 
|- bgcolor="ccccff"
|1||align=left|||4||1||0||5
|-
|2||align=left|||0||2||0||2
|-
|3 ||align=left|||0||1||0||1
|-
|rowspan=4|4
|align=left|||0||0||1||1
|-
|align=left|||0||0||1||1
|-
|align=left|||0||0||1||1
|-
|align=left|||0||0||1||1
|-
!colspan=2| รวม || 4 || 4 || 4 || 12
|}
=== ผู้ที่ได้รับเหรียญ ===
{| 
|-
|บุคคลชายข้อมูลการแข่งขัน
|ณพงศ์ ศรีประสิทธิ์
|กัมลาศ นาเมืองรักษ์
|อติรุจ วินัยเจริญชัย
|-
|ทีมชายข้อมูลการแข่งขัน
|ณพงศ์ ศรีประสิทธิ์วิชยานนท์ ชติหิรัญรุ่งเรืองณัชพล อกเสนทัตพงศ์ ชุติมาภรณ์
|กัมลาศ นาเมืองรักษ์ณัฐพร เวียงชนกพิสัฐชัย ทิพย์พงษ์เดชาวัต เพชรประยูร
|ณฐนนท ธนูรัตน์อมต คนชาญศรัณย์ ศิริธรปริทร์ โพธิ์กัณฑ์
|-style="background-color:#dddddd;"
|colspan="5"|
|-
|บุคคลหญิงข้อมูลการแข่งขัน
|กชกร จิตตะศิริ
|ฐิตาภา ภักดีเศรษฐกุล
|ชนิกานต์ ยงย่วน
|-
|ทีมหญิงข้อมูลการแข่งขัน
|ฐิตาภา ภักดีเศรษฐกุลกชกร จิตตะศิริเขมิกา เกียรติโมฬ์
|สรัลชนา รัตนสินธุ์กุลธิดา พราหมพันธุ์สิธานาถ สิงหนาท
|พิสิฐขวัญ ภู่รัตนโอภาโยษิตา ขาวหนูนาอินทุกร เซ่งล่าย
|}
==แหล่งข้อมูลอื่น==
ระเบียบการแข่งขัน
ตารางการแข่งขันและผลการแข่งขัน
กอล์ฟ
ตำบลหนองแวงโสกพระ

หนองแวงโสกพระ เป็นตำบลหนึ่งในอำเภอพล จังหวัดขอนแก่น มีลักษณะเป็นที่ลุ่มที่ดอนมีลำน้ำ ลำห้วยกระจายอยู่ทั่วพื้นที่ พื้นที่ส่วนใหญ่จะใช้การเกษตร เช่น ทำนาข้าว ทำไร่และเลี้ยงสัตว์ ในฤดูร้อนดินจะแห้งมากเนื่องจากฤดูฝนมีปริมาณน้ำฝนน้อย เนื่องจากพื้นที่อยู่ในเขตเงาฝน
== ประวัติ ==
หนองแวงโสกพระแรกเริ่มแต่เดิมนั้นเป็นเพียงหมู่บ้านในการปกครองของตำบลหนองมะเขือ ต่อมาเมื่อวันที่ 26 มิถุนายน พ.ศ. 2506 ได้รับการจัดตั้งเป็นตำบลหนองแวงโสกพระ ตามกฎหมายลักษณะปกครองท้องที่ พ.ศ. 2457 โดยแยกจากตำบลหนองมะเขือ อำเภอพล จังหวัดขอนแก่น และมีการจัดตั้งสภาตำบลหนองแวงโสกพระ เมื่อวันที่ 5 กรกฎาคม พ.ศ. 2516
จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลหนองแวงโสกพระ เป็น องค์การบริหารส่วนตำบลหนองแวงโสกพระ จนถึงปัจจุบัน
== ที่ตั้งและอาณาเขต ==
ตำบลหนองแวงโสกพระตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลโนนข่า, ตำบลเมืองพล
ทิศใต้ ติดต่อ ตำบลหนองหว้า, ตำบลโนนเพ็ด (จังหวัดนครราชสีมา)
ทิศตะวันออก ติดต่อ ตำบลหันโจด (อำเภอหนองสองห้อง)
ทิศตะวันตก ติดต่อ ตำบลโนนข่า, ตำบลหนองมะเขือ
== การแบ่งเขตการปกครอง ==
ตำบลหนองแวงโสกพระแบ่งเขตการปกครองออกเป็น 14 หมู่บ้าน ดังนี้
หมู่ที่ 1 บ้านหนองแวงโสกพระ
หมู่ที่ 2 บ้านโนนกอก
หมู่ที่ 3 บ้านโคกล่าม
หมู่ที่ 4 บ้านหนองแปน
หมู่ที่ 5 บ้านหนองขาม
หมู่ที่ 6 บ้านโนนชาด
หมู่ที่ 7 บ้านห้วยม่วง
หมู่ที่ 8 บ้านโนนเพ็ก
หมู่ที่ 9 บ้านหลักดาน
หมู่ที่ 10 บ้านหันน้อย
หมู่ที่ 11 บ้านโคกกุง
หมู่ที่ 12 บ้านหนองหญ้าปล้อง
หมู่ที่ 13 บ้านแวงโคตร
หมู่ที่ 14 บ้านใหม่สามัคคี
== อ้างอิง ==
หนองแวงโสกพระ
หนองแวงโสกพระ
วีวา วีวาอาเฟรลีมู

"วีวา วีวาอาเฟรลีมู" ("Viva, Viva a FRELIMO"|link=yes) แปลว่า "จงเจริญ เฟรลีมู" เป็นเพลงชาติของโมซัมบิก ในสมัยสาธารณรัฐประชาชน ประกาศใช้อย่างเป็นทางการ ภายหลังการประกาศเอกราชจากโปรตุเกส เมื่อวันที่ 25 มิถุนายน ค.ศ. 1975 ถึง 30 เมษายน ค.ศ. 2002
บทร้องประพันธ์โดยฌุสตีนู ซีเกาลานือ ชือมานือ ช่วงคริสต์ทศวรรษ 1970 ในการเฉลิมฉลองการประกาศเอกราชของพรรคแนวร่วมปลดปล่อยโมซัมบิก ตั้งแต่ ค.ศ. 1975 ถึง ค.ศ. 1992 ในปี ค.ศ. 1994 ได้มีการจัดเลือกตั้งในรูปแบบรัฐพรรคการเมืองหลายพรรคและได้ยกเลิกเนื้อร้องดังกล่าว คงเหลือแต่ทำนองเพลงชาติเพียงอย่างเดียว
รัฐบาลได้มีการจัดให้ประกวดเพลงชาติฉบับใหม่เมื่อเดือนเมษายน ค.ศ. 1997 ปาเตรียอามาดา ได้รับการคัดเลือกเป็นเพลงชาติฉบับใหม่ของโมซัมบิกเมื่อวันที่ 30 เมษายน ค.ศ. 2002
== เนื้อร้อง ==
{|
| ภาษาโปรตุเกส
| คำแปล
|-valign="top"
|
Viva, viva a FRELIMO,
Guia do Povo Moçambicano!
Povo heróico qu'arma em punho
O colonialismo derubou.
Todo o Povo unido
Desde o Rovuma até o Maputo,
Luta contra imperialismo
Continua e sempre vencerá.
Refrão:
Viva Moçambique!
Viva a Bandeira, simbolo Nacional!
Viva Moçambique!
Que por ti o Povo lutará.
Unido ao mundo inteiro,
Lutando contra a burguesia,
Nossa Pátria será túmulo
Do capitalismo e exploração.
O Povo Moçambicano
De operários e de camponeses,
Engajado no trabalho
A riqueza sempre brotará.
Refrão
|
จงเจริญ เฟรลีมู
หนทางของเหล่าชาวโมซัมบิก
ขอเหล่าวีรชนจงจับอาวุธขึ้นมา
เพื่อโค่นล้มเจ้าลัทธิอาณานิคม
เหล่าประชาชาติจงเป็นเอกภาพ
จากแม่น้ำโรวูมาสู่เมืองมาปูตู
เข้าประจัญหน้ากับพวกจักรวรรดินิยม
รุกเข้าไปตราบจนเราปักชัย!
ประสานเสียง:
โมซัมบิกจงเจริญ!
ธงชาติและตราแผ่นดินจงเจริญเถิด!
โมซัมบิกจงเจริญ!
เพื่อเธอแล้วเหล่าผองชนพร้อมสู้ตาย!
จงเป็นหนึ่งเดียวร่วมกับโลกทั้งใบ
เข้าฝ่าฟันทำลายชนชั้นนายทุน
เพื่อให้ประเทศของนั้นเราเป็นสุสาน
ของระบอบทุนนิยมและผู้กดขี่ทั้งปวง
โอ้ เหล่าประชาแห่งโมซัมบิก
ทั้งกรรมกรและชาวนา
จงมุ่งมั่นตั้งใจในการงาน
เพื่อก่อให้เกิดความเฟื่องฟู
ประสานเสียง
|}
== ดูเพิ่ม ==
อีนูดาเฟรลีมู
ตราแผ่นดินของโมซัมบิก
== อ้างอิง ==
== แหล่งข้อมูลอื่น ==
People’s Republic of Mozambique: Viva, Viva a FRELIMO - Audio of the national anthem of the People’s Republic of Mozambique, with information and lyrics
Instrumental version of Viva, Viva a FRELIMO on YouTube
เพลงชาติ
สัญลักษณ์ของประเทศโมซัมบิก
เพลงภาษาโปรตุเกส
พรรคแนวร่วมปลดปล่อยโมซัมบิก
ประวัติศาสตร์โมซัมบิก
ดนตรีโมซัมบิก